wannaphong/clean_thaiwikipedia huggingface dataset:
# กบเลิฟแลนด์
กบเลิฟแลนด์ หรือ กิ้งก่าเลิฟแลนด์  เป็นสัตว์ประหลาดที่มีผู้อ้างว่าพบเห็นที่เมืองเลิฟแลนด์ รัฐโอไฮโอ สหรัฐอเมริกา มีรูปร่างเหมือนกบหรือคางคกหรือสัตว์เลื้อยคลานที่ยืนด้วยสองขาหลังมีความสูงถึง 4 ฟุต (1.22 เมตร) เหมือนมนุษย์ จนกลายเป็นเรื่องเล่าขานกัน ศาสตราจารย์เอดการ์ สลอตกิน นักคติชนวิทยาแห่งมหาวิทยาลัยซินซินแนติ กล่าวว่ากบเลิฟแลนด์เป็นเรื่องเล่าขานต่อกันมาเป็นรุ่น ๆ ในรอบหลายทศวรรษ โดยมีรายการการพบเห็นเป็นวงรอบ

กบเลิฟแลนด์ถูกรายงานพบครั้งแรกเมื่อปี ค.ศ. 1955 นักธุรกิจคนหนึ่งบอกว่าตนเองเห็นกบสูง 3 ฟุต เขาบรรยายลักษณะของมันว่ามันมีรอยย่นบนหัวแต่ไม่มีขน ตัวงอ ปากกว้างไม่มีริมฝีปาก นอกจากนี้มันยังมีกลิ่นเหม็น กลิ่นของมันแรงเหมือนกลิ่นของอัลฟัลฟา และเหมือนกลิ่นของเมล็ดอัลมอนด์

ผ่านไปกว่า 20 ปี ไม่มีรายงานการพบเห็นอีกเลย จนกระทั่งในวันที่ 3 มีนาคม ค.ศ. 1972 เวลา 01:00 น. เจ้าหน้าที่ตำรวจท้องถิ่นคนหนึ่งชื่อ เรย์ ชอกกีย์ กำลังขับรถอย่างระมัดระวังเพราะพื้นถนนลื่นด้วยชั้นน้ำแข็ง เพื่อกลับไปเลิฟแลนด์ ที่ริมแม่น้ำลิตเติลไมแอมี เขาก็พบสิ่งผิดปกติบนถนน จากไฟหน้ารถที่ส่องไป เขาต้องตะลึงกับสิ่งที่อยู่ข้างหน้า  มันเป็นสิ่งที่เขาไม่สามารถอธิบายว่ามันคือตัวอะไรกันแน่ โดยเขาอธิบายว่า สัตว์ประหลาดตัวนั้นสูงประมาณ 3-4 ฟุต หนักประมาณ 50 ถึง 75 ปอนด์ ผิวหนังเหมือนกบ ผิวลื่นเปียก หางสั้น หัวและหน้าเหมือนกบ หรือสัตว์เลื้อยคลาน และยืนจ้องเขาด้วยสองขาหลัง ด้วยความตกใจเขาได้ยิงสวนไป มันกระโดดข้ามรั้วลงไปในแม่น้ำ ในภายหลังตำรวจคู่หูของชอกกีย์ได้ตรวจสอบที่เหตุเกิดพบว่ามีร่องรอยเหล่านั้นจริง แต่ไม่มีรูปถ่ายหรือหลักฐานใด ๆ มาสนับสนุนยืนยันมากกว่านี้  

หลังจากนั้น  สองสัปดาห์ต่อมาตำรวจอีกนายหนึ่งชื่อ มาร์ก แมททิวส์ ได้เผชิญหน้ากับสัตว์ประหลาดตัวนั้นอย่างจัง  มันนอนกลางถนนเหมือนสุนัขหมอบไม่มีผิด ตอนแรกแมททิวส์นึกว่าเป็นซากสัตว์ เมื่อลงจากรถและพยายามจะเขี่ยมันทิ้งออกนอกทาง มันก็ลุกขึ้นด้วยสองขาหลัง เขาตกใจและยิงสวนไปถูกมันจนเขย่งและกระโดดข้ามรั้วลงไปในแม่น้ำ แมททิวส์ได้ให้คำอธิบายคล้ายกับชอกีย์ เว้นแต่คราวนี้สัตว์ประหลาดตัวนี้ไม่มีหาง
thumb|left|ภาพจำลองกบเลิฟแลนด์กระโดดข้ามรั้ว และขนาดเทียบกับความสูงของมนุษย์
แต่ในปี ค.ศ. 2001 จากการให้สัมภาษณ์ทางอีเมล์ แมททิวส์ได้เปลี่ยนเรื่องราวของตนเองโดยเขาอ้างว่า สิ่งที่เขาเห็นนั้นมันไม่ใช่สัตว์ประหลาดแต่อย่างใด แต่อาจจะเป็นกิ้งก่าหรืออิกัวนาขนาดใหญ่ที่หนีออกมา เขาพยายามที่จะจับมันเพื่อจะสนับสนุนสิ่งที่ชอกกีย์เล่า ซึ่งไม่มีใครดำเนินการอย่างจริงจัง โดยบอกว่า มันอาจเป็นสัตว์เลี้ยงของใครบางคนที่หนีออกมาจากตู้เลี้ยง มันไม่ได้มีผิวหนังที่ลื่นเป็นมันหรือขนเปียกเป็นสังกะตัง มันไม่ได้สูง 3-5 ฟุต หรือยืนด้วยสองขาหลัง เพียงอาจจะเป็นสัตว์เลื้อยคลานที่มีขนาดใหญ่ที่เกิดอุบัติเหตุหลบหนีได้ออกจากที่เลี้ยง ที่ตาพร่ามัวจากแสงไฟจากหน้ารถของตน และมันก็ไม่ได้พฤติกรรมก้าวร้าวด้วย

ในเดือนพฤษภาคม ค.ศ. 2014 ได้มีผู้แต่งเพลงขึ้นมาชื่อ  Hot Damn! It’s the Loveland Frog

ในคืนวันที่ 3 สิงหาคม ค.ศ. 2016 มีวัยรุ่นสองคนเล่นโปเกมอนโกระหว่างถนนเลิฟแลนด์มาไดราและทะเลสาบอิซาเบลลา อ้างว่าพบเห็นกบขนาดใหญ่ใกล้ทะเลสาบ โดยบอกว่ามันยืนขึ้นและเดินด้วยสองขาหลังของมัน
# ศิษย์มหัศจรรย์กับอาจารย์พันธุ์อสูร
ศิษย์มหัศจรรย์กับอาจารย์พันธุ์อสูร  เป็นภาพยนตร์อนิเมะของญี่ปุ่นในปีพ.ศ. 2558 เขียนบทและกำกับโดย มะโมะรุ โฮะโซะดะ ได้รับรางวัลเป็นอนิเมะแห่งปี 2015 ในงานประกาศผลรางวัลเจแปนอะแคเดมีครั้งที่ 37
 เนื่อเรื่องย่อ 
โลกมนุษย์นั้นแท้จริงแล้วมีโลกเหมือนอยู่อีกโลกหนึ่งคือ จูเต็น (渋天 สวรรค์ของสัตว์) อันเป็นที่อยู่ของสัตว์ทรงปัญญา โลกทั้งสองใบนี้เปรียบเสมือนกระจกสะท้อนกันและกันและเชื่อมต่อกันอยู่ ประมุขของแคว้นๆหนึ่งในจูเต็นต้องการที่จะเกษียณตนเองและลงมาจุติใหม่เป็นเทพเจ้า แต่ยังไม่ได้ตันสินใจว่าจะเป็นเทพอะไร ระหว่างที่ตัดสินใจไมได้นี้จึงประกาศจะยกตำแหน่งประมุขให้ผู้สืบทอดที่แข็งแกร่ง ซึ่งมีตัวเต็งอยู่สองคน คือ อิโอเซ็น (猪王山) ผู้สุภาพบุรุษ และ คุมะเทะสึ (熊徹) จอมอันธพาล

อิโอเซ็นนั้นมีลูกศิษย์ลูกหามากมาย แต่คุมะเตะสึกลับไม่มีลูกศิษย์เลย ประมุขจึงบอกให้เขาหาลูกศิษย์ไว้บ้าง ในขณะที่คุมะเตะสึไปยังโลกมนุษย์ที่โตเกียวนั้นเองก็ไปพบกับเด็กหนุ่มชื่อเร็นเข้า ซึ่งเป็นเด็กหนุ่มที่พึ่งสูญเสียมารดาไปและหนีออกจากบ้านมา คุมะเตะสึชวนเร็นให้มาเป็นศิษย์แต่เร็นกำลังตกใจที่เห็นอสูรครั้งแรก และคุมะเตะสึก็เดินจากไป เร็นแอบตามคุมะเตะสึจนผ่านประตูเข้าไปในโลกจูเต็นโดยไม่ได้ตั้งใจ เนื่องจากหาทางกลับไม่ได้จึงตัดสินใจอยู่กับคุมะเทะสึในฐานะศิษย์และเรียนวิชาการต่อสู้
# สถานีรถไฟโทโยฮาชิ
สถานีรถไฟโทโยฮาชิ  เป็นสถานีรถไฟในเมืองโทโยฮาชิ จังหวัดไอชิ เป็นหนึ่งในสถานีของรถไฟความเร็วสูงโทไกโด ชิงกันเซ็ง และเป็นสถานีที่สามารถเปลี่ยนรถไฟเพื่อไปยังนครนาโงยะได้ ดำเนินงานโดยบริษัทรถไฟญี่ปุ่นตอนกลางและบริษัทรถไฟเมเต็ตสึ

 ชานชาลา 

โทโยฮาชิ
หมวดหมู่:สถานีรถไฟในประเทศญี่ปุ่นที่เปิดทำการในปี พ.ศ. 2431
# สาธารณรัฐสังคมนิยมโซเวียตลัตเวีย
สาธารณรัฐสังคมนิยมโซเวียตลัตเวีย  เป็นหนึ่งในสาธารณรัฐสิบห้าแห่งที่ประกอบกันเป็นสหภาพโซเวียต

สาธารณรัฐสังคมนิยมโซเวียตลัตเวียถูกจัดตั้งเป็นรัฐหุ่นเชิดของสหภาพโซเวียตเมื่อวันที่ 21 กรกฎาคม ค.ศ. 1940 (ระหว่างสงครามโลกครั้งที่ 2) ในอาณาบริเวณที่ก่อนหน้านั้นเคยเป็นสาธารณรัฐลัตเวียซึ่งเป็นรัฐเอกราช แต่ถูกกองทัพโซเวียตเข้ายึดครองตั้งแต่วันที่ 17 มิถุนายน ค.ศ. 1940 ตามถ้อยคำในสนธิสัญญาไม่รุกรานกันระหว่างเยอรมนีกับสหภาพสาธารณรัฐสังคมนิยมโซเวียต (สนธิสัญญาโมโลตอฟ–ริบเบนทรอพ)

ด้วยผลจากคำประกาศของซัมเนอร์ เว็ลส์ (เจ้าหน้าที่การต่างประเทศของสหรัฐอเมริกา) ในวันที่ 23 กรกฎาคม ค.ศ. 1940 สหรัฐอเมริกาและประชาคมยุโรปจึงไม่ยอมรับว่าการผนวกลัตเวียเข้ากับสหภาพโซเวียตเมื่อวันที่ 5 สิงหาคม ค.ศ. 1940 เป็นการกระทำที่ชอบด้วยกฎหมาย และการรับรองว่าลัตเวียเป็นสาธารณรัฐองค์ประกอบแห่งที่สิบห้าของสหภาพโซเวียตก็ถูกยับยั้งไว้เป็นเวลาห้าทศวรรษSeventy-Fifth Anniversary of the Welles Declaration ในเวลาต่อมา ลัตเวียถูกเยอรมนีนาซีเข้ายึดครองในเดือนมิถุนายนถึงกรกฎาคม ค.ศ. 1941 ก่อนที่จะถูกสหภาพโซเวียตยึดกลับคืนในปี ค.ศ. 1944–1945 ถึงกระนั้น ลัตเวียก็ยังมีฐานะเป็นประเทศเอกราช "โดยนิตินัย" โดยบางประเทศยังคงยอมรับคณะทูตและกงสุลซึ่งปฏิบัติหน้าที่ในนามของอดีตรัฐบาลลัตเวียต่อไป

อำนาจปกครองของสหภาพโซเวียตมาถึงจุดสิ้นสุดในช่วงการล่มสลายของสหภาพ รัฐสภาสาธารณรัฐสังคมนิยมโซเวียตลัตเวียซึ่งได้รับการเลือกตั้งอย่างเป็นอิสระครั้งแรกได้อนุมัติคำประกาศ "ว่าด้วยการฟื้นฟูเอกราชของสาธารณรัฐลัตเวีย" เมื่อวันที่ 4 พฤษภาคม ค.ศ. 1990 โดยกลับมาใช้ชื่อทางการของรัฐลัตเวียว่า สาธารณรัฐลัตเวียDeclaration of the Supreme Soviet of the Latvian SSR on May 4, 1990 รวมทั้งนำแบบธงและเพลงชาติที่เคยถูกยกเลิกกลับมาใช้อีกครั้ง เอกราชของสาธารณรัฐลัตเวียได้รับการฟื้นฟูอย่างสมบูรณ์ในวันที่ 21 สิงหาคม ค.ศ. 1991 ในช่วงที่มีความพยายามรัฐประหารในสหภาพโซเวียต และได้รับการรับรองอย่างสมบูรณ์จากสหภาพโซเวียตในวันที่ 6 กันยายน ค.ศ. 1991

 ล่มสลาย (ค.ศ. 1990/1991)
# รีอะโนวัสติ
รีอะโนวัสติ  หรือเรียกอย่างสั้นว่า รีอะ  เป็นสำนักข่าวของรัสเซียที่มีรัฐเป็นเจ้าของ ในวันที่ 9 ธันวาคม ค.ศ. 2013 โดยกฤษฎีกาของวลาดีมีร์ ปูติน ประธานาธิบดีรัสเซีย ได้มีการโอนหนี้ ทรัพย์สิน และพนักงานไปยังหน่วยงานรอสซียาเซียกอดเนียที่เพิ่งตั้งขึ้นใหม่"Международное агентство "Россия сегодня" создается на базе РИА Новости"  และในวันที่ 8 เมษายน พ.ศ. 2014 รีอะโนวัสติได้รับการจดทะเบียนเป็นส่วนหนึ่งของหน่วยงานใหม่РИА Новости  at Roskomnadzor
# ปลากุดสลาด
ปลากุดสลาด, ปลากุดสลาก หรือ ปลาอุณรุท  เป็นปลาทะเลในสกุล Plectropomus ในวงศ์ปลากะรัง (Serranidae) 

 การจำแนก 
ปลากุดสลาดจำแนกได้เป็น 7 ชนิด  ได้แก่

Plectropomus areolatus (Rüppell, 1830) – ปลากุดสลาดหางตัด, ปลากุดสลาดจุดฟ้าขอบเข้ม
Plectropomus laevis (Lacepède, 1801) – ปลากุดสลาดอานดำ, ปลากุดสลาดลายเสือ, ปลาอุณรุทลายเสือ
Plectropomus leopardus (Lacepède, 1802) – ปลากะรังจุดฟ้าจุดเล็ก, ปลากะรังลายเสือ, ปลาย่ำสวาท
Plectropomus maculatus (Bloch, 1790) – ปลากะรังจุดฟ้าจุดใหญ่, ปลาอุณรุท
Plectropomus oligacanthus (Bleeker, 1854)
Plectropomus pessuliferus (Fowler, 1904) – ปลากุดสลาดลายขีด
Plectropomus punctatus (Quoy & Gaimard, 1824) – ปลากุดสลาดลายหินอ่อน
# ปลาโรนันจุด
ปลาโรนันจุด  ปลากระดูกอ่อนทะเลขนาดใหญ่ จำพวกปลาโรนัน โดยอยู่ในวงศ์ปลาโรนันยักษ์ (Rhinobatidae)

มีจะงอยปากแหลม หัวดูคล้ายหัวเรือ ครีบอกปลายแหลม ครีบหลังเรียวโค้งอยู่ห่างกัน ครีบหางเป็นรูปพระจันทร์เสี้ยว กลางหลังมีสันขรุขระและแคบ ลำตัวด้านบนสีน้ำตาลอ่อนหรือสีกากี ลำตัวรวมถึงครีบอกมีจุดสีขาวเป็นดวง ชานครีบอกมีจุดกลมสีดำ ส่วนท้องสีขาว

เป็นปลาโรนันขนาดใหญ่ ขนาดโตเต็มที่โดยเฉลี่ย 250 เซนติเมตร และอาจใหญ่ได้ถึง 3 เมตร อาศัยอยู่ตามลำพังหรือเป็นฝูงเล็ก ๆ ไม่กี่ตัว ตามชายฝั่งและแนวปะการังตอนลึก จนถึงไหล่ทวีป กินอาหารจำพวกสัตว์น้ำหน้าดิน เช่น ปู, กุ้ง หรือหอย ในน่านน้ำไทยพบได้ทั้งสองฟากฝั่งทะเล แต่เป็นปลาที่พบได้น้อย 

ในอดีตถือว่าเป็นปลาโรนันที่เป็นชนิดซับซ้อนกับปลาโรนันชนิดอื่น ๆ คือ ปลาโรนันจุดขาว (R.   djiddensis), ปลาโรนันจมูกกว้าง (R.  springeri) และอาจเป็นไปได้ว่ารวมถึงปลาโรนันจมูกเรียบ (R. laevisWhite, W.T. & McAuley, R. 2003.  Rhynchobatus australiae.   2006 IUCN Red List of Threatened Species.   Downloaded on 3 August 2007.)
# แมงกะพรุนไฟเรือรบโปรตุเกสอินโด-แปซิฟิก
แมงกะพรุนไฟเรือรบโปรตุเกสอินโด-แปซิฟิก หรือ แมงกะพรุนบลูบอตเทิล  เป็นสัตว์น้ำไม่มีกระดูกสันหลังจำพวกแมงกะพรุน ที่มิใช่แมงกะพรุนแท้ ๆ ชนิดหนึ่ง ที่พบในทะเล 

มีรูปร่างคล้ายกับแมงกะพรุนไฟเรือรบโปรตุเกสหรือแมงกะพรุนไฟหมวกโปรตุเกส (P. physalis) ที่เป็นชนิดที่ใกล้เคียงกันมากที่สุด ที่พบในมหาสมุทรแอตแลนติก หากแต่แมงกะพรุนไฟเรือรบโปรตุเกสอินโด-แปซิฟิก จะพบได้ในมหาสมุทรอินเดียและแปซิฟิก  และมีขนาดเล็กกว่ามาก (6 นิ้วเมื่อเทียบกับ 12 นิ้ว) แต่มีหนวดที่ยาวเหมือนกัน และมีปากมากกว่าหนึ่งปาก เป็นสัตว์ที่อยู่เป็นอาณานิคม และเป็นสัตว์ที่เกิดมาจากเอมบริโอของสัตว์ที่แตกต่างกันหลายชนิดมารวมกัน ซึ่งแต่ละตัวจะมีลักษณะเด่นและมีคุณสมบัติที่แตกต่างกันออกไป 
thumb|left|ขณะกำลังลอยน้ำที่หาดแมกมาสเตอส์
มีการแพร่กระจายพันธุ์ที่กว้างขวางกว่า โดยพบอย่างมากที่ชายฝั่งออสเตรเลียรวมถึงน่านน้ำฮาวาย โดยมีชื่อเรียกอย่างเป็นไม่เป็นทางการว่า ili mane‘o หรือ palalia และอาจเป็นไปได้ว่าเป็นชนิดที่พบที่ชายฝั่งประเทศไทย เช่น จังหวัดภูเก็ต ที่ชายฝั่งของออสเตรเลียมีผู้ที่ถูกแมงกะพรุนในสกุล Physalia ต่อยมากถึงปีละ 10,000 หรือ 30,000 ราย ส่วนใหญ่จะเกิดที่น่านน้ำฝั่งตะวันออก มีเพียง 500 รายเท่านั้นที่เกิดที่ฝั่งตะวันตกและทางใต้ แต่ไม่เหมือนกับแมงกะพรุนไฟเรือรบโปรตุเกส เพราะไม่มีบันทึกของผู้เสียชีวิตที่เกิดจากการต่อยของแมงกะพรุนไฟเรือรบโปรตุเกสอินโด-แปซิฟิก

แหล่งข้อมูลบางแหล่งจัดให้แมงกะพรุนไฟเรือรบโปรตุเกสอินโด-แปซิฟิกเป็นชนิดเดียวกันกับแมงกะพรุนไฟเรือรบโปรตุเกส โดยถือเป็นชื่อพ้องซึ่งกันและกัน
# แม่น้ำบักดั่ง
แม่น้ำบักดั่ง  เป็นแม่น้ำทางตอนเหนือของประเทศเวียดนาม อยู่ใกล้กับอ่าวหะล็อง ไหลผ่านเมืองกว๋างเอียนของจังหวัดกว๋างนิญ และนครถวีเงวียนของไฮฟอง มีความยาวทั้งสิ้น 40 กิโลเมตร

แม่น้ำบักดั่งมียุทธการที่สำคัญ 3 เหตุการณ์ในประวัติศาสตร์เวียดนาม ใน ค.ศ. 938 ส่งผลให้เวียดนามได้รับเอกราช ใน ค.ศ. 981 และ ค.ศ. 1288 นายพล เจิ่น ฮึง เด่า ได้ขับไล่กองทัพมองโกเลียWieslaw Olszewski, "History of Vietnam", Ossolineum, 1991
# นอร์แมน ล็อกเยอร์
เซอร์ โจเซฟ นอร์แมน ล็อกเยอร์ (17 พฤษภาคม ค.ศ. 1836 – 16 สิงหาคม ค.ศ. 1920) เป็นนักดาราศาสตร์ชาวอังกฤษ เกิดที่เมืองรักบี้ หลังเรียนจบจากสวิตเซอร์แลนด์และฝรั่งเศส ล็อกเยอร์รับราชการที่สำนักการสงคราม และย้ายไปที่เมืองวิมเบิลดันหลังแต่งงานกับวินิเฟรด เจมส์ ล็อกเยอร์เป็นนักดาราศาสตร์สมัครเล่นที่สนใจในดวงอาทิตย์ ในปี ค.ศ. 1868 เขาพบแถบสีเหลืองในสเปกตรัมใกล้ขอบดวงอาทิตย์ ซึ่งมีความยาวคลื่นประมาณ 588 นาโนเมตร ล็อกเยอร์สันนิษฐานว่าแถบสีเหลืองเกิดจากธาตุชนิดหนึ่ง เขาจึงร่วมกับนักเคมีชาวอังกฤษ เอ็ดเวิร์ด แฟรงค์แลนด์ ตั้งชื่อธาตุนี้ว่า "ฮีเลียม" โดยมาจากคำในภาษากรีกโบราณ hḗlios ที่แปลว่า "ดวงอาทิตย์" เมื่อเกิดสุริยุปราคาในปีเดียวกัน ปิแอร์ จองส์ชอง นักดาราศาสตร์ชาวฝรั่งเศสได้ศึกษาแถบสีเหลืองดังกล่าวและค้นพบธาตุฮีเลียมเช่นกัน ล็อกเยอร์และจองส์ชองจึงถือว่าเป็นผู้ค้นพบธาตุฮีเลียมร่วมกัน

ปีต่อมา ล็อกเยอร์ก่อตั้งนิตยสาร เนเจอร์ เพื่อใช้เผยแพร่ความรู้ด้านวิทยาศาสตร์ เขาเป็นบรรณาธิการของนิตยสารจนกระทั่งเสียชีวิต

ต่อมาในปี ค.ศ. 1885 ล็อกเยอร์ดำรงตำแหน่งศาสตราจารย์ด้านฟิสิกส์ดาราศาสตร์ที่ราชวิทยาลัยวิทยาศาสตร์ในเซาท์เคนซิงตัน (ปัจจุบันเป็นส่วนหนึ่งของราชวิทยาลัยลอนดอน) และดูแลหอดูดาวจนเกษียณในปี ค.ศ. 1913 เขาเสียชีวิตที่บ้านในเมืองซัลคัมบ์รีจิสในปี ค.ศ. 1920 ชื่อของล็อกเยอร์ได้รับการนำไปตั้งเป็นชื่อเกาะนอกชายฝั่งตะวันออกของเกาะเอลสเมียร์ ประเทศแคนาดา, แอ่งดวงจันทร์และแอ่งดาวอังคาร
# ภูมิศาสตร์กายภาพ
ภูมิศาสตร์กายภาพ เป็นหนึ่งในสองสาขาหลักของภูมิศาสตร์Fundamentals of Physical Geography, 2nd Edition, by M. Pidwirny, 2006Pidwirny, Michael; Jones, Scott (1999–2015). "Physical Geography"Marsh, William M.; Kaufman, Martin M. (2013). Physical Geography: Great Systems and Global Environments. Cambridege University Press. และเป็นสาขาย่อยของสาขาวิทยาศาสตร์ธรรมชาติซึ่งเกี่ยวข้องกับการศึกษาถึงกระบวนการและแบบรูปของสิ่งแวดล้อมทางธรรมชาติ เช่น บรรยากาศ อุทกภาค ชีวมณฑล และธรณีภาค ตรงข้ามกับภูมิศาสตร์มนุษย์ที่เน้นทางวัฒนธรรมหรือสิ่งแวดล้อมสรรค์สร้างมากกว่า

 สาขาย่อย 
ภูมิศาสตร์กายภาพสามารถแบ่งออกเป็นหลายสาขาย่อยดังต่อไปนี้
 ธรณีสัณฐานวิทยา เป็นสาขาเกี่ยวกับลักษณะพื้นผิวและกระบวนการเกิดรูปร่างของโลกทั้งในอดีตที่ผ่านมาจนถึงปัจจุบัน
 อุทกวิทยา เป็นสาขาที่เกี่ยวข้องกับปริมาณละคุณภาพของน้ำที่เคลื่อนไหวและสะสมอยู่ในดินและหินรวมถึงเหนือผิวดินด้วยซึ่งมีความเกี่ยวข้องกับวัฏจักรของน้ำ
 วิทยาธารน้ำแข็ง เป็นการศึกษาเกี่ยวกับธารน้ำแข็งและพืดน้ำแข็ง รวมทั้งในเรื่องของหิมะภาคและปรากฏการณ์ที่เกี่ยวข้องกับน้ำแข็ง
 ชีวภูมิศาสตร์ เป็นศาสตร์ซึ่งเกี่ยวข้องกับลักษณะแบบรูปทางภูมิศาสตร์จากการกระจายของสปีชีส์ต่างๆ รวมถึงกระบวนการที่มีผลต่อแบบรูปด้วย
 ภูมิอากาศวิทยา เป็นการศึกษาว่าด้วยลักษณะภูมิอากาศ ซึ่งถูกกำหนดโดยสภาพอากาศจากผลเฉลี่ยของระยะเวลาที่เกิดขึ้น
 อุตุนิยมวิทยา เป็นการศึกษาเชิงสหวิทยาการทางวิทยาศาสตร์เกี่ยวกับบรรยากาศ  ว่ามีกระบวนการทางสภาพอากาศและการคาดการณ์ในช่วงเวลาสั้น ๆ (ตรงข้ามกับภูมิอากาศวิทยา)
 ปฐพีวิทยา เป็นการศึกษาเกี่ยวกับดินในสิ่งแวดล้อมทางธรรมชาติ
 ภูมิศาสตร์บรรพกาล เป็นการศึกษาแบบสหสาขาวิชาว่าด้วยการตรวจสอบวัสดุในชั้นหินเพื่อแสดงการกระจายของภาคพื้นทวีปผ่านธรณีกาล
 ภูมิศาสตร์ชายฝั่ง เป็นการศึกษาพลวัตระหว่างมหาสมุทรกับแผ่นดินที่มีผลต่อชายฝั่ง โดยผสานองค์ความรู้ของภูมิศาสตร์กายภาพ (เช่น ธรณีสัณฐานวิทยาชายฝั่ง ธรณีวิทยา และสมุทรศาสตร์) และภูมิศาสตร์มนุษย์ที่มีต่อชายฝั่ง
 สมุทรศาสตร์ เป็นสาขาของภูมิศาสตร์กายภาพว่าด้วยการศึกษาทะเลและมหาสมุทรของโลก
 ควอเทอร์นารีไซน์ เป็นสาขาที่เป็นสหวิทยาการว่าด้วยการศึกษาถึงยุคควอเทอร์นารี
 นิเวศวิทยาภูมิทัศน์ เป็นสาขาย่อยของนิเวศวิทยาและภูมิศาสตร์ว่าด้วยการเปลี่ยนแปลงเชิงพื้นที่ของภูมิทัศน์ว่าส่งผลต่อกระบวนการทางนิเวศวิทยา เช่น การกระจายและการไหลของพลังงาน วัสดุ และปัจเจคบุคคลในสิ่งแวดล้อม
 จีโอเมติก เป็นสาขาว่าด้วยการรวบรวม จัดเก็บ ประมวลผล และการนำส่งข้อมูลทางภูมิศาสตร์หรือข้อมูลอ้างอิงตำแหน่ง
 ภูมิศาสตร์สิ่งแวดล้อม เป็นสาขาของภูมิศาสตร์ว่าด้วยการวิเคราะห์ปฏิสัมพันธ์เชิงพื้นที่ระหว่ามนุษย์กับธรรมชาติของโลก
# คนมีเสน่ห์
"คนมีเสน่ห์" เป็นซิงเกิลของ นครินทร์ กิ่งศักดิ์ ในปี พ.ศ. 2559 สังกัดค่ายเพลงจีนี่เรคคอร์ดส ในเครือจีเอ็มเอ็ม แกรมมี่ ประพันธ์เนื้อร้อง-ทำนองและผู้เรียบเรียงโดย นครินทร์ กิ่งศักดิ์ ออกจำหน่ายในวันที่ 21 มิถุนายน พ.ศ. 2559 

ส่วนมิวสิกวิดิโอนี้ได้คู่พระนาง ไอซ์ซึ - ณัฐรัตน์ นพรัตยาภรณ์ กับ เบลล์ - เขมิศรา พลเดช แล้ว ยังจะได้เห็น พี่ป้าง ในลุคภารโรง แสดงประกบ พี่นิค - วิเชียร ฤกษ์ไพศาล เป็นเรื่องของนักศึกษา มีการรับน้อง น้องผู้หญิงโดนแซวว่า ดำบ้าง จอแบนบ้าง ไม่สวย กระเปิ๊บกระป๊าบ คือเป็นคนที่ไม่มีเสน่ห์เอาซะเลยก็เลยไม่ถูกกับแก๊งค์เพื่อนผู้ชายที่ชอบแซวซึ่งมีพระเอกอยู่ในแก๊งค์นี้ด้วย จนรุ่นพี่เห็นว่าคู่นี้ไม่ถูกกัน เลยจับทั้งคู่มาผูกติดกัน ไปไหนต้องไปด้วยกันตลอด ทำให้พระเอกได้ใกล้ชิดและรู้จักตัวตนของนางเอกมากขึ้นว่าเป็นคนมีจิตใจดีรักหมามาก ชอบช่วยหมาที่โดนแกล้ง พระเอกก็เลยเริ่มรู้สึกดีกับนางเอกขึ้นเรื่อยๆ “คนมีเสน่ห์”เพลงใหม่ “พี่ป้าง” เตือนสาวต้องสวยจากข้างใน “ไอซ์ซึ-เบลล์” เล่นMVแถมเล่นเอง รับบท ภารโรง

โดยก่อนหน้านี้ได้เผยแพร่ Music Series 14 นาที "คนมีเสน่ห์" ให้ชมก่อนเพลงออกจำหน่ายMusic Series 14 นาที "คนมีเสน่ห์" เพลงใหม่ ป้าง นครินทร์   อนิ่ง เพลง "คนมีเสน่ห์" ได้ถูกนำไปใช้กับละคร เด็กจอมยุ่ง ซึ่งเป็นภาคต่อของละคร เมียจำเป็น

การตอบรับ
เพลง "คนมีเสน่ห์" ได้อันดับ 2 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 17 กรกฎาคม พ.ศ. 2559 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
ชาร์ต
ชาร์ต (พ.ศ. 2559)อันดับสูงสุด อินเท็นซีฟวอท์ช มิวสิก ชาร์ต ท็อป 40  เพลงไทยสากล 2016IW Music Chart Top 40 เพลงไทยสากล ประจำปี 2016 13 ไอทูนส์สโตร์ไทยแลนด์ ท็อปชาร์ต  1ซี้ดเอฟเอ็ม ชาร์ตท็อป 20Seed Chart Top 20 วันที่ 17 กรกฎาคม 2559 อัปเดตล่าสุด195.5 เอฟเอ็ม เวอร์จิ้นฮิตซ์ ชาร์ตท็อป 40 1 อีเอฟเอ็ม ชาร์ต 94 ท็อป แอรเพลย์94 เพลง ที่ถูกเปิดมากที่สุดบนหน้าปัดวิทยุในประเทศไทย EFM 94 Top Air Play ประจำวันที่ 30 กรกฎาคม 2559 1จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100http://musiczoneth.blogspot.com/2016/07/mp3-top-chart-100-gmm-grammy-gmember.html1จีเอ็มเอ็ม แกรมมี่ จีเมมเบอร์ มิวสิก เอ็มวีชาร์ตท็อป 1001 เคเคบ็อกซ์ ชาร์ต ไทย ท็อป 50 1 เคเคบ็อกซ์ ชาร์ต ไทย ท็อป 100 1 เคเคบ็อกซ์ ชาร์ต ไทย ท็อป 100 (เพลงไทย) 1 JOOX Top Top 100 Chart 1 JOOX Top Top 50 Thai Songs Chart 1 มิวสิกวีคลี เอเชียท็อป 30 ซิงเกิลชาร์ต ไทยแลนด์ 1

 รางวัลและการเข้าชิง 
รางวัลสาขารางวัลผู้ได้รับการเสนอชื่อผลการตัดสิน <center> รางวัลไนน์เอ็นเตอร์เทน อวอร์ดส์ ครั้งที่ 10 “เป๊ก”มาแรง! คว้าขวัญใจมหาชน “แต้ว-เต๋อ” ยิ้มรับนักแสดงแห่งปีไนน์เอ็นเตอร์เทน อวอร์ด 2017 เพลงแห่งปี คนมีเสน่ห์
# ธงกองทัพอียิปต์
ธงกองทัพอียิปต์ โดยมากออกแบบเพิ่มเติมจากลักษณะของธงชาติ โดยการเติมเครื่องหมายราชการทหารบนผืนธง. ธงประจำหน่วยทหารบางหน่วยมีการเติมตราสัญลักษณ์ประจำหน่วยของตน สำหรับส่วนราชการในสังกัดของเหล่าทัพนั้นๆ.

 ธงทหาร 
 กองทัพบกอียิปต์ 

 ธงหมายยศ 
 ค.ศ. 1922-1952

 ค.ศ. 1984 – ปัจจุบัน

 กองทัพเรืออียิปต์ 

 ธงหมายยศ 
 ค.ศ. 1922-1952

 ค.ศ. 1984 – ปัจจุบัน

 กองทัพอากาศอียิปต์ 

 ธงหมายยศ 
 ค.ศ. 1922 - 1952

 ค.ศ. 1984 – ปัจจุบัน

 มลฑลทหาร 

 โรงเรียน-วิทยาลัยทหาร 
 วิทยาลัยทหารบกอียิปต์

 วิทยาลัยทหารเรืออียิปต์

 วิทยาลัยทหารอากาศอียิปต์

 วิทยาลัยป้องกันทางอากาศอียิปต์

 วิทยาลัยเทคนิคทหารอียิปต์

 วิทยาลัยแพทย์ทหารอียิปต์

 วิทยาลัยตำรวจแห่งชาติอียิปต์
# ปลากะรังจุดฟ้า
ปลากะรังจุดฟ้า อาจหมายถึง
 ปลากะรังจุดฟ้าจุดเล็ก (Plectropomus leopardus)
 ปลากะรังจุดฟ้าจุดใหญ่ (Plectropomus maculatus)
# ผมม้าหน้าเต่อ
ผมม้าหน้าเต่อ เป็นบทประพันธ์ บทโทรทัศน์โดย ชมิทหลา เหลี่ยววิริยกิจ, กิตติพงษ์ สอาดดี กำกับการแสดงโดย น้ำฝน ชมิทหลา เหลี่ยววิริยกิจ ออกอากาศทุกวันจันทร์-วันอังคาร เวลา 21.50 น. และเวลา ทางช่องพีพีทีวี เริ่มตอนแรกวัน วันที่ 6 กันยายน – 11 ตุลาคม พ.ศ. 2559

 เรื่องย่อ 

ผมม้าหน้าเต่อ เรื่องราวความสนุกสนานวุ่นวาย ที่สะท้อนชีวิตของเด็กสาววัยแรกรุ่นในโรงเรียนหญิงล้วนที่กำลังก้าวผ่านวัยจากคำว่า เด็กหญิง เข้าสู่วัยที่ต้องใช้ นางสาว นำมาซึ่งเรื่องราววุ่น ๆ ของศิษย์และคุณครูใน โรงเรียนพากเพียรวิทยา

รายชื่อนักแสดงและการสร้าง
 น้ำฝน เหลี่ยววิริยกิจ (น้ำฝน) พลอย ศรนรินทร์ ชาลีดา อัญญากุลริน (มิน)  ชาลีดา กิลเบิร์ต  ปิยะมาศ ปั้นทองกิจ (ฟาง)  ศรัจจันทร์ พลอยบุศต์  ชนิดา ศรีจิรานนท์ (ข้าวเจ้า)  ชนิดา ศรีจิรานนท์  เอมิกา นัตตะวันศิริ (โอเปิ้ล)  นัดตะวัน ศักดิ์ศิริ  อารดา อัคระวรศิลป์ (พริกป่น)  อาริญา แก้วสมนึกสกุล  เชอรีน เปรมวงศ์กุล (เชอรี่)  สมัชญา อัศวนิเวศน์  นริศรา นิยางกูล (นุช)  นริศรา อนุชิตานุกุล  กชกร กิจยานนท์ (ไทม์)  กมลพักตร์ บวรคุณเสถียร  ศรัณย์ วิบูรณ์ศิริ (สอง/ไนท์)  ธวัช พรรัตนประเสริฐ ลูกหมู  ธนฉัตร ตุลยฉัตร ปูน  ณัฐวัฒน์ ชัยณรงค์โสภณ  ฟาน  กัณฐ์เอนก นัยนาประเสริฐ  ผอ.ดรรชนี (ผู้อำนวยการโรงเรียน) ญาณี จงวิสุทธิ์ ครูสมจิต (ครูฝ่ายปกครองสุดโหด)  ดีใจ ดีดีดี  ครูณรงค์เดช (ครูแทน) (ครูสอนสุขศึกษาและพลศึกษา)  เศรษฐศิษฎ์ ลิ้มกษิดิ์เดช  ครูแอน (ครูสอนภาษาอังกฤษ)  ปกฉัตร เทียมชัย  ครูบิ๊ก (ครูสอนคณิตศาสตร์)  ภุชิสสะ ศุภธนพัฒน์  ครูใบตาล (ครูสอนสังคมศึกษา)  พุทธิพันธ์ พรเลิศ  ขวัญฤดี รัตน์สิยางกล (กลุ่มเพื่อนเชอรี่)  สุขศิริ ชอบชื่นสุข  อันทรา ศรีญามา (กลุ่มเพื่อนเชอรี่)  ธนภรณ์ รัตนศศิวิมล  ชมพูนุช เสตสิคง (กลุ่มเพื่อนเชอรี่)  ชนิษฐา สุวิพร  ตาณี (กล้วย)  สุทินา เหล่าอำนวยชัย  มุกมณี ศรีอนันพร (มุก)  จณิสตา ตันศิริ  นัทพิง   ด.ญ.สิรีธร เสือกลั่น    ด.ญ.พัชรพร เป็งสุรินทร์  สายฝน สายจันดี (คิด)  ด.ญ.ภูษิตา พันธุ์จันทร์  นุชบาน มั่นคงสูง   พัชรินทร์ อินทรเดโชกุล  (ปู)  ตระการตา สมัชชัย  ลูกหมี  ชลภัทร เศรษฐสิทธิกุล  นักแสดงรับเชิญ ปี้ดปี้ปี้ด (ผู้กำกับการถ่ายนางแบบ)  ด.ช.สุภทัต โอภาส (อาไท กลมกิ๊ก) ลุงแท่ง (นักการภารโรงโรงเรียน)  พวง แก้วประเสริฐ ครู (ครูสอนภาษาไทย)  คริสติน่า ป๊อป ครูเมย์ (ภรรยาครูเอ) (ครูสอนดนตรีที่สถาบันการดนตรี)  ภาดา ยั่งยงยืน ครูเมย์ (ภรรยาครูเอ) (ครูสอนดนตรีที่สถาบันการดนตรี)  พรรณวิภา ศุภธนพัฒน์   อรพิมพ์ รักษาผล น้าดา (น้าของน้ำฝน)  สายธาร นิยมการณ์ น้าอ๋อย (แม่ของข้าวเจ้า)  จิดาภา มีบุญพูลทรัพย์ พ่อของน้ำฝน  สุรจิต บุญญานนท์ แม่ของน้ำฝน  พัชรัตน์ ชัยณรงค์โสภณ  พุฒิพงศ์ พรหมสาขา ณ สกลนคร พ่อของเชอรี่  สมพร ปรีดามาโนช แม่ของมิน  รดาภัค อุตทะคะวาปี พ่อของมิน  ธนาเศรษฐ์ บุรินทร์โชติสิน ครูเชน (ผู้ช่วยครูสอนกีฬาบาสเกตบอลและเพื่อนครูณรงค์เดช (ครูแทน))   ตำรวจ  ธงชัย มาเม่น ครูบังอร   เจ้าดวง  ด.ช.
# ตำบลขัวเรียง
ตำบลขัวเรียง เป็นตำบลใน อำเภอชุมแพ จังหวัดขอนแก่น

 ภูมิศาสตร์ 
ตั้งอยู่ห่างจาก อำเภอชุมแพ ประมาณ 15 กิโลเมตร ห่างจาก จังหวัดขอนแก่น 77 กิโลเมตร สภาพภูมิประเทศส่วนใหญ่เป็นที่ราบสูง
 ทิศเหนือ ติดกับ ตำบลนาชุมแสง อำเภอภูเวียง จังหวัดขอนแก่น
 ทิศใต้ ติดกับ ตำบลโนนอุดม อำเภอชุมแพ จังหวัดขอนแก่น
 ทิศตะวันออก ติดกับ ตำบลหนองเสาเล้า อำเภอชุมแพ จังหวัดขอนแก่น
 ทิศตะวันตก ติดกับ ตำบลหนองไผ่ อำเภอชุมแพ จังหวัดขอนแก่น
# ตำบลหนองไผ่ (อำเภอชุมแพ)
ตำบลหนองไผ่ เป็นตำบลใน อำเภอชุมแพ จังหวัดขอนแก่น

 ภูมิศาสตร์ 
ตั้งอยู่ห่างจาก อำเภอชุมแพ ประมาณ 5 กิโลเมตร ห่างจาก จังหวัดขอนแก่น 87 กิโลเมตร สภาพภูมิประเทศส่วนใหญ่เป็นที่ราบสูง
 ทิศเหนือ ติดกับ ตำบลวังหินลาด อำเภอชุมแพ จังหวัดขอนแก่น
 ทิศใต้ ติดกับ ตำบลชุมแพ อำเภอชุมแพ จังหวัดขอนแก่น
 ทิศตะวันออก ติดกับ ตำบลเมืองเก่าพัฒนา อำเภอเวียงเก่า จังหวัดขอนแก่น
 ทิศตะวันตก ติดกับ ตำบลหนองเขียด อำเภอชุมแพ จังหวัดขอนแก่น
# ตำบลไชยสอ
ตำบลไชยสอ เป็นตำบลใน อำเภอชุมแพ จังหวัดขอนแก่น

 ภูมิศาสตร์ 
ตั้งอยู่ห่างจาก อำเภอชุมแพ ประมาณ 2 กิโลเมตร ห่างจาก จังหวัดขอนแก่น 80 กิโลเมตร 
 ทิศเหนือ ติดกับ ตำบลหนองไผ่ อำเภอชุมแพ จังหวัดขอนแก่น
 ทิศใต้ ติดกับ ตำบลโคกสะอาด อำเภอภูเขียว จังหวัดชัยภูมิ
 ทิศตะวันออก ติดกับ ตำบลโนนอุดม อำเภอชุมแพ จังหวัดขอนแก่น
 ทิศตะวันตก ติดกับ ตำบลชุมแพ อำเภอชุมแพ จังหวัดขอนแก่น
# ตำบลวังหินลาด
ตำบลวังหินลาด เป็นตำบลใน อำเภอชุมแพ จังหวัดขอนแก่น เดิมอยู่ในเขตการปกครองของตำบลหนองไผ่ อำเภอชุมแพ จังหวัดขอนแก่น  การตั้งถิ่นฐานเป็นชุมชนเริ่มจากราษฎรกลุ่มหนึ่งได้อพยพเข้าจากบ้านชุมแพ เมื่อปี พ.ศ.2469 เพื่อหาทำเลตั้งถิ่นฐาน ทำไร่ ทำนา เนื่องจากบริเวณแห่งนี้มีความอุดมสมบูรณ์ มีสัตว์ป่าอาศัยอยู่เป็นจำนวนมาก จนชุมชนมีขนาดใหญ่ขึ้น และได้จัดตั้งเป็นหมู่บ้านเมื่อปี พ.ศ.2474 โดยตั้งชื่อหมู่บ้านว่า บ้านวังหินลาด เพราะมีลำห้วยธรรมชาติ ด้านทิศตะวันออกของหมู่บ้าน ซึ่งแต่เดิมชาวบ้านใช้เป็นแหล่งน้ำกินน้ำใช้ และบริเวณลำห้วยแห่งนี้ลึก และกว้างกว่าลำห้วยทั่วไป โดยเฉพาะพื้นที่หินลาดเป็นวังน้ำใสสะอาด สามารถดื่มกินได้ และมีหินธรรมชาติลาดตัดลำห้วย เป็นฝายกั้นทำให้น้ำมีความอุดมสมบูรณ์ตลอดปี จึงได้ตั้งชื่อหมู่บ้านวังหินลาด ขึ้นกับตำบลชุมแพ มีหมู่บ้านที่ก่อตั้งขึ้นภายหลัง คือ บ้านหนองไผ่เหนือ บ้านโสกก้อง บ้านหนองทุ่ม บ้านนาคำน้อย และบ้านโป่งแห้ง และในปี พ.ศ.2495 อำเภอชุมแพมีการแบ่งพื้นที่เพื่อจัดตั้งตำบลหนองไผ่ หมู่บ้านเหล่านั้นจึงถูกโอนมาขึ้นกับตำบลหนองไผ่ ในปี 2527 มีการแบ่งแยกหมู่ที่มีขนาดใหญ่ ประชากรจำนวนมาก คือ บ้านโสกก้องหมู่ 11 แยกเป็น บ้านโสกอุดม หมู่ 27 และบ้านหนองไผ่เหนือ หมู่ 13 แยกเป็นบ้านนาดี หมู่ 25  ขึ้นกับตำบลหนองไผ่ อำเภอชุมแพ

ในปี พ.ศ.2528 มีการขอแบ่งแยกหมู่บ้านวังหินลาด หนองทุ่ม ฝายหิน นาคำน้อย โป่งแห้ง โสกก้อง โสกอุดม หนองไผ่เหนือ และนาดี ยกฐานะขึ้นเป็น "ตำบลวังหินลาด" โดยตั้งชื่อตำบลตามชื่อหมู่ที่เก่าแก่ที่สุดในพื้นที่ ภายหลังมีการขอแบ่งแยกหมู่บ้านเพิ่มเติม คือ บ้านวังหินลาดขอแยกเป็นบ้านวังเจริญ บ้านหนองทุ่มขอแยกเป็นบ้านหนองทอง และบ้านโสกก้องขอแยกเป็นบ้านก้องเจริญ ปัจจุบันตำบลวังหินลาดมีหมู่บ้านทั้งหมด 12 หมู่บ้าน 

 ภูมิศาสตร์ 
ตั้งอยู่ห่างจาก อำเภอชุมแพ ประมาณ 15 กิโลเมตร ห่างจาก จังหวัดขอนแก่น 96 กิโลเมตร สภาพภูมิประเทศส่วนใหญ่เป็นที่ราบสูง
 ทิศเหนือ ติดกับ ตำบลนาจาน อำเภอสีชมพู จังหวัดขอนแก่น
 ทิศใต้ ติดกับ ตำบลหนองไผ่ อำเภอชุมแพ จังหวัดขอนแก่น
 ทิศตะวันออก ติดกับ ตำบลเมืองเก่าพัฒนา อำเภอเวียงเก่า จังหวัดขอนแก่น
 ทิศตะวันตก ติดกับ ตำบลหนองเขียด อำเภอชุมแพ จังหวัดขอนแก่น